Michael Wong (penyanyi)

**Michael Wong Kong Leong** (; lahir 30 Ogos 1970) merupakan seorang penyanyi dan penggubah lagu lelaki Malaysia. Beliau telah mencipta banyak balada atau lagu cinta yang sungguh popular terutamanya di rantau Asia.

Wong merupakan anak jati kelahiran Ipoh, Perak, beliau telah memulakan kerjayanya sebagai penyanyi bergandingan bersama Victor Wong. Pasangan penyanyi ini berjaya di Taiwan, akan tetapi kerana menghormati perjanjian bersama, keduanya berpisah pada tahun 2000. Wong telah menghasilkan empat album solo, dan yang ketiga adalah album *Fairy Tale* yang sungguh terkenal. Lagunya ini telah diterjemahkan dalam pelbagai bahasa termasuklah versi Bahasa Melayu yang bernama *Cinta Arjuna* yang dinyanyikan oleh Aliff Aziz, penyanyi Singapura. Wong telah menempa kejayaan di Taiwan, China, Hong Kong dan Malaysia. 

Beliau juga telah membantu sebilangan penyanyi hebat dengan menggubah lagu untuk mereka seperti *Courage (勇氣)* , asalnya dinyanyikan oleh Fish Leong. Peminat Wong menggelarkan beliau sebagai Putera Lagu Cinta *(情歌王子)*. Beliau amat berminat dalam kerjaya pelakon drama dan filem Cina.

## Latar belakang

Dilahirkan di Ipoh, Malaysia dalam keluarga Hakka, beliau merupakan yang sulung antara dua beradik.

Wong, sebagai seorang Katolik, sering menyertai koir gerejanya di bangku sekolah dan pernah sekali menjadi guru koir di sebuah gereja. Beliau selalu mengikuti persembahan muzikal di sekolahnya, SMJK Sam Tet Ipoh, dan menulis lagu di sekolah menengah. Selepas berpindah ke Kuala Lumpur untuk menyambung pelajaran dalam kursus kejuruteraan komputer, minat beliau dalam dunia muzik dan penggubahan muzik mula berputik.

### ''Wu Yin Liang Pin'' (無印良品)
Menyertai sebanyak 30 pertandingan menyanyi dalam setahun, beliau dapat merangkul juara banyak kali di mana ini menjadi batu loncatan kepada kariernya sekarang. Kemudian, beliau meneruskan pelajarannya dalam bidang kejuruteraaan audio di Ocean Institute Of Audio Engineering semasa dalam kontraknya bersama Asia Pacific Music sebagai artis rakaman. Selepas graduasi, Micheal menghasilkan album pertamanya bersama kedua kawan kolejnya, Chan dan Tan. Bersama dengan Victor Wong, beliau dan rakan-rakannya telah menghantar album tersebut ke Rock Records di mana pihak Rock Records terus menerima mereka. Mereka membentuk satu kumpulan penyanyi duo yang dikenali di Malaysia sebagai Michael & Victor atau *Guang Liang Pin Guan* (光良品冠). Di Taiwan dan China, mereka glamor sebagai *Wu Yin Liang Pin* (無印良品).

### Perpisahan
Pasangan penyanyi ini merupakan orang Malaysia pertama yang memperoleh kejayaan dalam arena muzik di Taiwan. Album mereka disukai ramai dalam negara dan di Taiwan apabila album debutnya mendapat platinum di kedua-dua, Malaysia dan Taiwan. Setelah beberapa tahun bersama dalam adegan muzik Cina, pasangan ini berpisah dan menjadi penyanyi solo pada tahun 2000.

### Karier Solo
Wong bekerja keras  untuk mengkarya lagu-lagu baharu untuk album solo terbaharunya, *Michael's First Album* (第一次個人創作專輯; *Dì Yī Cì Gè Rén Chuàng Zuò Zhuān Jí*). Walaupun syarikat muzik menyatakan bahawa Michael patut menghasilkan album solonya sendiri, namun beliau masih belum yakin akan dirinya. Selepas itu, Wong akhirnya menyahut cabaran tersebut dan berjaya mengorak langkah kejayaan. Wong menghasilkan album keduanya, *Ray of Light* (光芒; *Guāng Máng*), pada November 2002. Album tersebut menjadi hit di Taiwan.

### Dongeng
Selepas mengeluarkan dua album solonya, peminat Wong harus menunggu lagi dua tahun sebelum beliau akhirnya melancarkan album yang amat ditunggu-tunggukan, *Fairy Tale* (*Tong Hua*) atau Dongeng dalam Bahasa Melayu. Lagu ini digubah oleh dirinya sendiri. Penat lelah bekerjanya membawa hasil apabila album ini terus mengukir kejayaan dan dikatakan ini merupakan album Wong yang paling laku di pasaran. *Fairy Tale* terbukti sebagai rekod single yang terunggul apabila menjadi lagu nombor 1 didengar setelah hanya beberapa hari dikeluarkan pada Januari 2005, menjadikannya berada di carta teratas kaunter muat turun Baidu 500 untuk 15 minggu semasa Asia sedang mengalami "Puting Beliung *Fairy Tale*". Single ini merupakan lagu Bahasa Cina paling berjaya di abad ke-21. Hingga tahun 2012, lagu ini masih kekal di senarai atas dalam carta karaoke.

### Kontrak Baharu
Kontrak Micheal Wong dengan Rock Records tamat pada 31 Disember 2004, tapi beliau bersetuju untuk sambung mempromosikan album *Fairy Tale*. Setelah jangka masa promosi tamat, Wong membuat keputusan untuk melepaskan syarikat rakaman Rock Records pada Julai 2005. Selepas 10 tahun berkontrak dengan Rock Records, Wong kini menandatangani perjanjian dengan Amusic. Sebab di sebalik pemberhentiannya dari Rock Records adalah kerana pihak syarikat tersebut mengatakan lagu Wong sungguh mudah, hingga dikatakan bukanlah lagu sebenar.

### Karier Pelakonan
Bakat sandiwara Wong semakin menyerlah apabila beliau bersama penyanyi Taiwan Richie Jen, penyanyi Malaysia Ah Niu dan aktor Kantonis terkemuka Sammi Cheng menghasilkan sebuah filem Summer Holiday pada tahun 2000. Pulau Redang, Terengganu menjadi set penggambaran bagi filem tersebut. Di samping itu, Wong telah berlakon dalam berberapa siri drama TV di Taiwan, seperti *White Romance*, *Wintry Night 2* di mana beliau bertutur dialek natifnya, Hakka, dan banyak lagi. Selain itu juga, Wong telah berlakon dalam filem komedi BTS yang diarahkan oleh pengarah filem Taiwan Su Chaopin. Tidak ketinggalan, minat beliau dengan pentas muzikal juga terserlah apabila Wong menyertai drama muzikal Taiwan, *Mr. Wing*, pada Ogos 2005.

### Komitmen
Beliau mengeluarkan album keempatnya berjudul 《約定》(Yue Ding / *Commitment*) atau Komitmen dalam Bahasa Melayu, di mana 1.5 juta naskhah dijual kurang dari sebulan. Hal ini merupakan koleksi terbaik hasil kerja kerasnya. Terdapat sejumlah 17 trek dalam album ini. Tiga lagu baharu yang direka sendiri bertajuk 《約定》("Commitment"), 《都是你》(Dou Shi Ni / "It's You") dan 《擁抱我》(Yong Bao Wo / "Embrace Me"). Beliau juga memuatkan lagu-lagu yang beliau telah tulis atau nyanyi semasa beliau bergandingan bersama Victor. Peminatnya berkembang dengan luar biasa dan beliau menerima populariti seluruh dunia. Beliau berjaya merangkul pelbagai anugerah dari Malaysia, Hong Kong, Taiwan dan China.

### Kejayaan lain
Dek tekenal seantero dunia, Wong dilantik menjadi duta Tourism Malaysia. Pada 6 Jun 2006, Wong berjaya ke Malaysia Book of Records sebagai Komposer Lelaki Malaysia Berketurunan Cina Dengan Bilangan Anugerah Yang Tertinggi serta untuk Album Bahasa Cina Terlaris (*Tong Hua*). Wong telah memperoleh 44 anugerah, 23 daripadanya adalah untuk lagu hitnya "Tong Hua".

Wong juga berjaya ke senarai calon untuk pemenang Anugerah Golden Melody ke-17, sama seperti Grammys di Taiwan. Walaupun anugerah tersebut dimenangi oleh penyanyi Malaysia Penny Tai, beliau merasa amat bersyukur dan bertuah untuk dicalonkan ke dalam anugerah yang sungguh berprestij ini.

### Komitmen: Terhasil
Setelah lebih setahun dalam pentas muzik Hong Kong, Wong, yang telah mendapat pengiktirafan di sana, telah menerima peluang keemasan untuk mementaskan konsert solonya di Koliseum Hong Kong, sebuah tempat di mana semua penyanyi Cina impi untuk mementaskan konsert mereka sendiri. Tiket konsertnya habis dijual 5 hari dari hari pertama jualan. Wong amat teruja dan menerima kasih peminatnya atas sokongan yang tidak berbelah bahagi terhadap muziknya. Konsert tersebut berjudul "Michael's First Fairy Tale Concert 2006". Kemudian, beliau pulang ke tanah tumpah darahnya, Malaysia, pada September, untuk mementaskan satu konsert di sana juga.

Konsert keduanya berjudul "Michael's Commitment Concert Malaysia 2006" diadakan di Stadium Putra (kini Axiata Arena) di Bukit Jalil, Kuala Lumpur. Di sebabkan respons yang sungguh memberangsangkan, Wong bersetuju untuk membuat konsertnya sebanyak dua malam. Wong berbesar hati kerana peminatnya sungguh hebat dan berharap kedua-dua konsert ini dapat memperkenalkan tanah airnya, Malaysia, kepada peminat dari negara lain, sambil memainkan peranan sebagai duta Tourism Malaysia. Kedua-dua konsert tersebut menjanjikan malam yang amat istimewa apatah lagi apabila peminat dapat menikmati alunan lagu cinta swakarya Wong.

Wong menghasilkan sebuah kompilasi berjudul *Michael 1996–2006 the greatest hits* pada 16 Mei 2007. Pada 9 November 2007, Wong merasmikan album studio solo kelimanya, *Never Apart.* Beliau juga telah menghasilkan single digital pertamanya yang mempunyai dua lagu Kantonis berjudul 店小二 (Dian Xiao Er) and 清水 (Qing Shui). Pada Oktober 2010, Wong mewakili Malaysia dan membuat persembahan di Festival Lagu Asia ke-7 yang dikelola oleh *Korea Foundation for International Culture Exchange* di Stadium Olimpik Seoul*.* Pada Malam Krismas 2012, Teresa Carpio dan beliau telah mendendangkan lagu di *The Joint in Hard Rock Hotel & Casino* di Las Vegas, Amerika Syarikat dalam sebuah acara spesial Krismas.

## Diskografi
### Album solo
* *Michael's First Album* (第一次個人創作專輯; *Dì Yī Cì Gè Rén Chuàng Zuò Zhuān Jí*) - 10 Mei 2001
* *Ray of Light* (光芒; *Guāng Máng*) - 8 November 2002
* *Fairy Tale* (童話; *Tóng Huà*) - 1 Januari 2005
* *Commitment* (約定; *Yuē Dìng*) - 3 Mac 2006
* *Never apart* (不會分離; *Bú Huì Fēn Lí*) - 9 November 2007
* *First Digital Single* – 31 Julai 2009
* *So Naive * (太天真; *(Tai Tian Zhen *) – 9 September 2010
* *Crazy Memories* (回忆里的疯狂; *Huí Yì Lǐ De Fēng Kuáng*) – 8 Julai 2013
* *These Unfinished EP* (那些未完成的; *Na Xie Wei Wan Cheng De*). - 2 Mei 2015

### Album lain
* I Believe (我要跟隨祂; Wǒ Yào Gēn Suí Tā), kompilasi muzik Kristian - Ke udara 1994
* The World Shines Because of Love (世界因愛發光; *Shì Jiè Yīn Ài Fā Guāng*), EP album - Disember 1997
* "Michael 1996-2006 the greatest hits"* - [[16 Mei]], [[2007]]

== Filemografi ==
=== Filem ===
* The Threesome : The Movie (三人行音樂電影; *Sān Rén Xíng Yin Yuè Diàn Ying*) - 1998
*[[Summer Holiday (filem)|Summer Holiday (夏日麼麼茶; *Xià Rì Me Me Chá*)]] - 2000
* BTS (愛情靈藥; *Ài Qíng Líng Yào*) - 2001
* Like A Hero (英勇戰士俏姑娘; *Yīng Yǒng Shì Zhan Shì Qiào Gū Niáng*) - 2005
* Purple Mirage - 2006
* Where's the Dragon? - 2015

=== Drama ===
* White Romance (白色戀曲; *Báisè Liàn Qu*) - 2001
* A Change of Fate (時來運轉; *Shí Lái Yùn Zhuan*) - 2001
* Good Luck,Angel (王牌天使; *Wáng Pái Tiān Shi*) - 2003
* Love Storm (狂愛龍捲風; *Kuáng Ài Lóng Juǎn Fēng*) - 2003
* Wintry Night 2 (寒夜續曲; *Hán Yè Xù Qu*) - 2003
* Mr. Wing ~ a romantic rhapsody (幸運兒; *Xìng Yùn Ér'') - 2005
* Love.18 – 2008

## Konsert

### Konsert / konsert peribadi

### Konsert 'Lagu Cinta Bermula di Sini'

### Konsert Kenang-kenangan

### Konsert Jelajah Dunia 'Saya Tak Bersendirian Malam Ini'

## Rujukan

## Pautan luar
* Laman rasmi 
* Michael Wong di Rock Records Japan
* 
* Lirik Album Michael Wong